पाएं अपने शहर की ताज़ा ख़बरें और फ्री ई-पेपरडाउनलोड करें
होशियारपुर रोड पर गांव पांछट के निकट तेज रफ्तार कार और मोटरसाइकिल की टक्कर में 1 बच्चे सहित 4 जख्मी हो गए। इन्हें फगवाड़ा तथा पांछट के अस्पतालों में भर्ती करवाया गया। इनमें एक की नाजुक हालत को देखते हुए फगवाड़ा के सिविल अस्पताल से डीएमसी लुधियाना रेफर कर दिया, जहां उसने दम तोड़ दिया।
रावलपिंडी के एसएचओ मनजीत सिंह ने बताया कि सोमवार देर शाम शहीद भगत सिंह नगर के थाना बहराम में तैनात ईएसआई सर्वजीत सिंह ड्यूटी से वापस पांछट लौट रहा था। उधर से गांव नसीराबाद से कमलजीत सिंह उसका चाचा का लड़का मनजीत सिंह तथा 4 साल का उसका बेटा बलराज फगवाड़ा डीजल लेने के लिए आ रहे थे। रास्ते में एएसआई सर्वजीत सिंह की तेज रफ्तार कार ने उसे टक्कर मार दी। हादसा इतना भयानक था कि एएसआई की कार 3-4 पलटी खाकर खेतों में जा गिरी, जिसमें एएसआई सर्वजीत सिंह, मोटरसाइकिल पर सवार कमलजीत सिंह, मनजीत सिंह तथा बलराज गंभीर जख्मी हो गए।
उन्हें फगवाड़ा सिविल अस्पताल तथा निजी अस्पताल में भर्ती करवाया गया। इनमें कमलजीत सिंह की नाजुक हालत को देखते हुए डीएमसी लुधियाना रेफर कर दिया, जहां कमलजीत ने सोमवार देर रात को दम तोड़ दिया। बताया जा रहा है एएसआई नशे में धुत था तथा उसके पास से चुरा पोस्ट भी बरामद हुआ है। रावलपिंडी पुलिस ने एएसआई के खिलाफ धारा 279 304ए, 427, 337 338 आईपीसी के तहत मामला दर्ज कर दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn